Fontos jogi nyilatkozat

|

52008PC0343

Javaslat: a Tanács határozata harmadik országban előállított erdészeti szaporítóanyag egyenértékűségéről  /* COM/2008/0343 végleges */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 10.6.2008COM(2008) 343 véglegesJavaslat:A TANÁCS HATÁROZATAharmadik országban előállított erdészeti szaporítóanyag egyenértékűségéről(előterjesztő: a Bizottság)INDOKOLÁSAz erdészeti szaporítóanyagok forgalmazásáról szóló, 1999. december 22-i 1999/105/EK tanácsi irányelv szerint a Tanácsnak meg kell határoznia, hogy harmadik országban előállított erdészeti szaporítóanyag esetében az alapanyag engedélyezése és a forgalmazási célú előállításra vonatkozó intézkedések tekintetében fennálló biztosítékok egyenértékűek-e a Közösségen belül előállított és az említett irányelv rendelkezéseinek megfelelő erdészeti szaporítóanyag esetében fennálló biztosítékokkal.A Tanács meghatározza továbbá azon erdészeti szaporítóanyagok fajait, kategóriáit és alapanyaguk típusát, valamint a származási körzetet, amelyek a 19. cikk (1) bekezdése értelmében forgalmazhatók a Közösségben.Az OECD Tanácsa 2007 júliusában elfogadott egy minősítési rendszert a nemzetközi kereskedelemben mozgó erdészeti szaporítóanyagokra (erdészeti vetőmagokra és növényekre vonatkozó OECD-rendszer).Ezeknek a szabályoknak a vizsgálata kimutatta, hogy az alapanyagok engedélyezési feltételei megfelelnek az 1999/105/EK irányelv előírásainak. A vetőmag minőségére, a fajtisztaságra és az ültetési anyag minőségére vonatkozó feltételek kivételével az e harmadik országokban alkalmazott szabályok továbbá az 1999/105/EK irányelvben előírtakkal azonos szintű biztosítékot nyújtanak az „azonosított származású” és a „szelektált” kategóriájú magokra és ültetési anyagokra vonatkozó feltételek tekintetében. Következésképpen a Kanadában, Norvégiában, Svájcban, Törökországban és az Amerikai Egyesült Államokban az „azonosított származású” és „szelektált” kategóriájú erdészeti anyagok minősítésére érvényes szabályok úgy tekintendők, hogy azok egyenértékűek az 1999/105/EK irányelvben előírtakkal, feltéve, hogy a vetőmagra és ültetési anyagra vonatkozó kiegészítő feltételek is teljesülnek.A javasolt határozat lehetővé tenné egy, az erdészeti szaporítóanyagok behozatalára vonatkozó, egyértelmű szabályokon alapuló egyenértékűségi rendszer létrehozását, ami felváltaná a jelenlegi ideiglenes rendszert, amelyben a tagállamok egyedi döntésekkel szabályozhatják az ilyen anyagok behozatalát.Javaslat:A TANÁCS HATÁROZATAharmadik országban előállított erdészeti szaporítóanyag egyenértékűségérőlAZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel az erdészeti szaporítóanyagok forgalmazásáról szóló, 1999. december 22-i 1999/105/EK tanácsi irányelvre[1] és különösen annak 19. cikke (1) és (2) bekezdésére,tekintettel a Bizottság javaslatára[2],mivel:(1) A Kanadában, Norvégiában, Svájcban, Törökországban és az Amerikai Egyesült Államokban az erdészeti szaporítóanyagok minősítésére érvényes szabályok előírják, hogy hatósági helyszíni ellenőrzést kell végezni a vetőmagok begyűjtése és feldolgozása, valamint az ültetési anyagok előállítása során.(2) E szabályok szerint az alapanyagok engedélyezésére és regisztrálására, valamint ezt követően az alapanyagból a szaporítóanyag előállítására vonatkozó rendszereknek meg kell felelniük az OECD nemzetközi kereskedelemben mozgó erdészeti szaporítóanyagokra vonatkozó minősítési rendszerének (erdészeti vetőmagokra és növényekre vonatkozó OECD-rendszer). E szabályok ezenkívül előírják az „azonosított származású” és „szelektált” kategóriájú vetőmagnak és ültetési anyagnak az erdészeti vetőmagokra és növényekre vonatkozó OECD-rendszer szerinti hatósági minősítését és a vetőmagcsomagok zárjeggyel való ellátását.(3) Ezeknek a szabályoknak a vizsgálata kimutatta, hogy az alapanyagok engedélyezési feltételei megfelelnek az 1999/105/EK irányelv előírásainak. A vetőmag minőségére, a fajtisztaságra és az ültetési anyag minőségére vonatkozó feltételek kivételével az e harmadik országokban alkalmazott szabályok továbbá az 1999/105/EK irányelvben előírtakkal azonos szintű biztosítékot nyújtanak az „azonosított származású” és a „szelektált” kategóriájú vetőmagokra és ültetési anyagokra vonatkozó feltételek tekintetében. Következésképpen a Kanadában, Norvégiában, Svájcban, Törökországban és az Amerikai Egyesült Államokban az „azonosított származású” és „szelektált” kategóriájú erdészeti anyagok minősítésére érvényes szabályok úgy tekintendők, hogy azok egyenértékűek az 1999/105/EK irányelvben előírtakkal, feltéve, hogy a vetőmagra és ültetési anyagra vonatkozó kiegészítő feltételek is teljesülnek.(4) Az említett harmadik országokban érvényes szabályok azonban nem tekinthetők egyenértékűnek a „kiemelt” és a „tesztelt” kategóriák tekintetében, amelyekre az erdészeti vetőmagokra és növényekre vonatkozó OECD-rendszer nem vonatkozik. Indokolt ezért a határozat egyenértékűségre vonatkozó hatályát az „azonosított származású” és a „szelektált” kategóriájú szaporítóanyagokra korlátozni.(5) Az 1999/105/EK irányelv fogalommeghatározásai érvényesek e határozatban is, hogy a két jogi aktus összhangban legyen egymással.(6) A határozat feltételeinek megfelelő erdészeti anyagnak teljesítenie kell a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK irányelvben[3] meghatározott növény-egészségügyi feltételeket.(7) A vetőmagokra és ültetési anyagokra a határozatban a minőségre és a fajtisztaságra meghatározott kiegészítő feltételeket illetően indokolt átvenni az 1999/205/EK irányelvben előírt feltételeket.(8) Indokolt, hogy a határozat tartalmazzon szabályokat a vetőmagokhoz és ültetési anyagokhoz a Közösségbe történő belépéskor kiállítandó általános bizonyítványra, hogy a nyomon követhetőség ugyanolyan szintű legyen, mint amilyet az 1999/105/EK irányelv előirányoz. Az általános bizonyítványnak az OECD szerinti hatósági származási bizonyítványon kell alapulnia, és tartalmaznia kell, hogy az anyag behozatala egyenértékűségi rendszer alapján történt.(9) A későbbiekben indokolt lehet aktualizálni a határozat mellékleteinek egyes részeit, hogy a behozott vetőmagra az időközben esetleg bevezetett új szabályoknak megfelelő előírások vonatkozzanak. Ezeket a módosításokat a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozat[4] szerint kell elfogadni,ELFOGADTA EZT A HATÁROZATOT:1. cikk Hatály és fogalommeghatározások(1) A határozat meghatározza azokat a feltételeket, melyek alapján az I. mellékletben felsorolt harmadik országokban előállított „azonosított származású” és „szelektált” kategóriájú erdészeti szaporítóanyag behozható a Közösségbe.A határozat akkor alkalmazandó, ha a 2000/29/EK irányelvben előírt feltételek teljesülnek.(2) Az 1999/105/EK irányelv fogalommeghatározásai érvényesek e határozatban is.2. cikkEgyenértékűség(1) Az I. mellékletben felsorolt harmadik országokban az ugyanezen mellékletben felsorolt hatóságok ellenőrzése alatt az alapanyagok engedélyezésére és regisztrálására és ezt követően az ilyen alapanyagból a szaporítóanyagok előállítására alkalmazott rendszerek egyénértékűnek tekintendők a tagállamokban az 1999/105/EK irányelv szerint alkalmazott rendszerekkel.(2) Az I. mellékletben felsorolt harmadik országokban előállított, az 1999/105/EK irányelv I. mellékletében felsorolt fajok „azonosított származású” és „szelektált” kategóriájú, és az e határozat I. mellékletében felsorolt hatóságok által hatóságilag minősített vetőmagja és ültetési anyaga egyenértékűnek tekintendő az 1999/105/EK irányelv előírásainak megfelelő vetőmaggal és ültetési anyaggal, feltéve, hogy megfelel a II. mellékletben előírt feltételeknek.3. cikkÁltalános bizonyítványAmikor a vetőmag vagy ültetési anyag belép a Közösségbe, az importőr értesíti az adott tagállam hivatalos szervét a behozatalról. A hivatalos szerv az OECD szerinti hatósági származási bizonyítvány alapján az anyag forgalomba hozatala előtt kiállít egy általános bizonyítványt.A általános bizonyítványban fel kell tüntetni, hogy az anyag behozatala egyenértékűségi rendszer alapján történt.4. cikkA mellékletek módosításaiA mellékletek módosításait, az I. mellékletben lévő táblázat első oszlopára vonatkozó módosítások kivételével, az 5. cikk (2) bekezdésében meghatározott eljárással kell elfogadni.5. cikkSzakbizottság(1) A Bizottság munkáját a 66/399/EGK határozat[5] 1. cikkével létrehozott Mezőgazdasági, Kertészeti és Erdészeti Vetőmagvak és Szaporítóanyagok Állandó Bizottsága (a továbbiakban: a szakbizottság) segíti.(2) Az e bekezdésre történő hivatkozás esetén az 1999/468/EK határozat 4. és 7. cikkét kell alkalmazni.Az 1999/468/EK határozat 4. cikkének (3) bekezdésében megállapított időszak egy hónap.(3) A szakbizottság meghatározza saját eljárási szabályzatát.6. cikkHatálybalépésEzt a határozatot 2009. január 1-jétől kell alkalmazni.7. cikkEnnek a határozatnak a tagállamok a címzettjei.Kelt Brüsszelben,a Tanács részérőlaz elnökI. MELLÉKLETOrszágok és hatóságokOrszág (*) | Az engedélyezésért és az előállítás ellenőrzéséért felelős hatóság |1 | 2 |CA | National Forest Genetic Resource Centre Natural Resources Canada Canadian Forest Service-Atlantic Fredericton, Net Brunswick |CH | Federal Office for Environment (FOEN) Department pf the Environment, Transport, Energy and Communications (UVEK) Forest Division Federal Plant Protection Service Birmensdorf |NO | Norwegian Forest Research Institute Aas |TR | Ministry of Forestry Forest Tree Seeds and Tree Breeding Research Directorate Orman Bak awligi Arastima Planlama ve Koord. Dai. Bsk. Orman Genel Müdürlügü, 2N° lu Bina GAZI- ANKARA |US | National Tree Seed Laboratory USDA Forest Service Purdue University West Lafayette, Indiana |(*) CA – Kanada, CH – Svájc, NO – Norvégia, TR – Törökország, US – Amerikai Egyesült ÁllamokII. MELLÉKLETA. Harmadik országban előállított vetőmagra vonatkozó feltételek1. A vetőmagot az erdészeti vetőmagokra és növényekre vonatkozó OECD-rendszert alkalmazó nemzeti szabályok szerint hatóságilag minősítik, igazolva, hogy engedélyezett alapanyagból származik, és a csomagokat hatóságilag zárjeggyel látják el. Minden vetőmagtételt OECD szerinti hatósági címkével látnak el és a tételeket vagy az OECD szerinti hatósági származási bizonyítvány egy példánya, vagy pedig a szállító által kiállított okmány kíséri, amely tartalmaz minden olyan információt, amely szerepel az OECD szerinti hatósági származási bizonyítványban, valamint tartalmazza a szállító nevét.2. Vetőmagok esetében az OECD-címékének vagy a kísérőokmánynak tartalmaznia kell az alábbi, lehetőség szerint nemzetközileg elfogadott módszerekkel meghatározott kiegészítő adatokat is:a) tisztaság: az egy vetőmagtételként forgalmazott termékben a tiszta vetőmag, más vetőmagok és a ballasztanyag részaránya, tömegszázalékban,b) a tiszta vetőmag csírázási százaléka vagy (ha a csírázási százalék meghatározása nem lehetséges vagy nem célszerű) életképessége, megadva a meghatározási módszert is,c) 1000 darab tiszta vetőmag tömege,d) a csíraképes vetőmagok darabszáma a vetőmagként forgalmazott termék 1 kilogrammjában vagy, ha a csíraképes vetőmagok darabszámának meghatározása nem lehetséges vagy nem célszerű, az életképes vetőmagok kilogrammonkénti darabszáma.3. A 2. ponttól eltérően a nemzetközileg elfogadott vetőmag-vizsgálati módszerekre vonatkozó fenti kiegészítő adatokat az importőr megadhatja a Közösségben történő első forgalomba hozatal előtt is.4. Elősegítendő, hogy az adott év terméséből származó vetőmag minél hamarabb beszerezhető legyen, az importőr az első vevőig forgalmazhatja a vetőmagot úgy is, hogy az e melléklet 2.b) és 2.d) pontjában előírt feltételek nem teljesülnek. A 2.b) és 2.d) pontban leírt feltételeket illetően az importőrnek a lehető leghamarabb nyilatkoznia kell.5. A vetőmagok kis mennyiségeinek meghatározása tekintetében az 1999/105/EK tanácsi irányelv alkalmazására vonatkozó részletes szabályok megállapításáról szóló, 2002. december 20-i 2301/2002/EK bizottsági rendelet[6] szerinti kis mennyiségű vetőmagok esetében a 2.b) és a 2.d) pont előírásai nem alkalmazandók.6. A vetőmagtételnek legalább 99%-os fajtisztasági szintet kell elérnie. Közeli rokonságban álló fajok esetén azonban – a mesterséges hibridek kivételével –, ha a gyümölcsmag- vagy vetőmagtétel fajtisztasága nem éri el a 99%-ot, akkor a fajtisztaságot fel kell tüntetni a szállító által kiállított címkén vagy okmányban.7. Az 1. ponttól eltérően megszabott mennyiségű vetőmag származhat olyan alapanyagból is, amely nincs engedélyezve:a) vizsgálatokhoz, tudományos célokra vagy genetikai megőrzési célokra,b) ha a vetőmagon egyértelműen fel van tüntetve, hogy nem erdészeti célokra szolgál.B. Harmadik országban előállított ültetési anyagra vonatkozó feltételek1. Harmadik országban az ültetési anyagot a határozat I. mellékletében említett hatóságnál regisztrált vagy e hatóság ellenőrzése alatt álló faiskolában kell előállítani. Minden szállítmányt OECD szerinti címkével látnak el és a szállítmányokat vagy az OECD szerinti hatósági származási bizonyítvány egy példánya, vagy pedig a szállító által kiállított okmány kíséri, amely tartalmaz minden olyan információt, amely szerepel az OECD szerinti hatósági származási bizonyítványban, valamint tartalmazza a szállító nevét.2. Az ültetési anyagnak meg kell felelnie az 1999/105/EK irányelv VII. mellékletének D. részében előírt követelményeknek.3. A mediterrán éghajlatú régiókban működő végfelhasználók számára forgalmazni kívánt ültetési anyagnak meg kell felelnie az 1999/105/EK irányelv VII. mellékletének E. részében előírt követelményeknek.[1] HL L 11., 2000.1.15., 17. o. A legutóbb a 2007/527/EK bizottsági határozattal (HL L 194., 2007.7.26., 9. o.) módosított irányelv.[2] HL C 199., 1999.7.14., 1. o.[3] HL L 169., 2000.7.10., 1. o. A legutóbb a 2007/41/EK irányelvvel (HL L 169., 2007.6.29., 51. o.) módosított irányelv.[4] HL L 184., 1999.7.17., 23. o. A legutóbb a 2006/512/EK határozattal (HL L 200., 2006.7.22., 11. o.) módosított határozat.[5] HL 125., 1966.7.11., 2289/66. o.[6] HL L 348., 2002.12.21., 75–77. o.


Fontos jogi nyilatkozat

|

52009PC0613

Javaslat a Tanács határozata a géntechnológiával módosított MIR604 (SYN-IR6Ø4-5) kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről  /* COM/2009/0613 végleges */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 2009.10.30.COM(2009)613 véglegesJavaslatA TANÁCS HATÁROZATAa géntechnológiával módosított MIR604 (SYN-IR6Ø4-5) kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésérőlINDOKOLÁSA tanácsi határozatra irányuló mellékelt javaslat a géntechnológiával módosított MIR604 kukoricát tartalmazó, abból álló vagy abból előállított élelmiszerekre és takarmányokra vonatkozik, amelyek forgalomba hozatala érdekében a Syngenta Seeds S.A.S. 2004. december 23-án a géntechnológiával módosított élelmiszerekről és takarmányokról szóló 1829/2003/EK rendelet alapján kérelmet nyújtott be az Egyesült Királyság illetékes hatóságához.A mellékelt javaslat kiterjed a MIR604 kukoricát tartalmazó vagy abból álló egyéb olyan termékek forgalomba hozatalára is, amelyeket a termesztés kivételével ugyanarra a felhasználásra szánnak, mint bármely más kukoricát.2009. július 21-én az Európai Élelmiszerbiztonsági Hatóság (a továbbiakban: EFSA) az 1829/2003/EK rendelet 6. és 18. cikke értelmében kedvező véleményt adott ki, és arra a következtetésre jutott, hogy nem valószínű, hogy a kérelemben meghatározott MIR604 kukoricát tartalmazó, abból álló vagy abból előállított termékek forgalomba hozatala a tervezett felhasználás mellett kedvezőtlen hatást gyakorolna az emberek vagy állatok egészségére, illetve a környezetre.Ezek alapján a Bizottság 2009. október 19-én szavazásra terjesztette elő az Élelmiszerlánc- és Állategészségügyi Állandó Bizottsághoz a géntechnológiával módosított MIR604 kukoricát tartalmazó, abból álló vagy abból előállított termékek közösségi piacon történő forgalomba hozatalának engedélyezéséről szóló határozattervezetét. Az Állandó Bizottság nem nyilvánított véleményt: 11 tagállam (141 szavazat) támogatta a határozattervezetet, 10 tagállam ellenezte (96 szavazat) és 6 tagállam tartózkodott (108 szavazat).Ezért az 1829/2003/EK rendelet 35. cikkének (2) bekezdése értelmében és a 2006/512/EK tanácsi határozattal módosított 1999/468/EK tanácsi határozat 5. cikkével összhangban a Bizottságnak javaslatot kell benyújtania a Tanácshoz a meghozandó intézkedésekről, amelyről a Tanácsnak három hónapon belül minősített többséggel döntést kell hoznia, valamint tájékoztatnia kell a Parlamentet.JavaslatA TANÁCS HATÁROZATAa géntechnológiával módosított MIR604 (SYN-IR6Ø4-5) kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről(EGT-vonatkozású szöveg)AZ EURÓPAI KÖZÖSSÉGEK TANÁCSA,tekintettel az Európai Közösséget létrehozó szerződésre,tekintettel a géntechnológiával módosított élelmiszerekről és takarmányokról szóló, 2003. szeptember 22-i 1829/2003/EK európai parlamenti és tanácsi rendeletre[1] és különösen annak 7. cikke (3) bekezdésére és 19. cikke (3) bekezdésére,tekintettel a Bizottság javaslatára,mivel:1.  2004. december 23-án a Syngenta Seeds S.A.S. az 1829/2003/EK rendelet 5. és 17. cikkével összhangban kérelmet nyújtott be (a továbbiakban: kérelem) az Egyesült Királyság illetékes hatóságához a MIR604 kukoricát tartalmazó, abból álló vagy abból előállított élelmiszerek, élelmiszer-összetevők és takarmányok forgalomba hozatalára vonatkozóan.2.  A kérelem kiterjed a MIR604 kukoricát tartalmazó vagy abból álló egyéb olyan termékek forgalomba hozatalára is, amelyeket a termesztésen kívül ugyanarra a felhasználásra szánnak, mint bármely más kukoricát. Ezért az 1829/2003/EK rendelet 5. cikkének (5) bekezdésével és 17. cikkének (5) bekezdésével összhangban a kérelem tartalmazza a géntechnológiával módosított szervezetek környezetbe történő szándékos kibocsátásáról és a 90/220/EGK tanácsi irányelv hatályon kívül helyezéséről szóló, 2001. március 12-i 2001/18/EK európai parlamenti és tanácsi irányelv[2] III. és IV. mellékletében előírt adatokat és információkat, valamint a 2001/18/EK irányelv II. mellékletében megállapított elvekkel összhangban végzett kockázatértékelésről szóló információkat és következtetéseket. Magában foglalja továbbá a 2001/18/EK irányelv VII. mellékletének megfelelő, a környezeti hatások megfigyelésére irányuló felügyeleti tervet is.3.  2009. július 21-én az Európai Élelmiszerbiztonsági Hatóság (a továbbiakban: EFSA) az 1829/2003/EK rendelet 6. és 18. cikke értelmében kedvező véleményt adott ki, és arra a következtetésre jutott, hogy nem valószínű, hogy a kérelemben meghatározott MIR604 kukoricát tartalmazó, abból álló vagy abból előállított termékek (a továbbiakban: termékek) forgalomba hozatala a tervezett felhasználás mellett kedvezőtlen hatást gyakorolna az emberek vagy állatok egészségére, illetve a környezetre[3]. Véleményében az EFSA – a rendelet 6. cikkének (4) bekezdésében és 18. cikkének (4) bekezdésében előírtak szerint az illetékes nemzeti hatóságokkal folytatott konzultáció keretében – a tagállamok által felvetett minden konkrét kérdést és aggályt figyelembe vett.4.  Véleményében az EFSA továbbá arra a következtetésre jutott, hogy a kérelmező által benyújtott, a környezeti hatások megfigyelésére irányuló, általános felügyeleti tervből álló terv összhangban áll a termékek tervezett felhasználásával.5.  E megfontolásokat figyelembe véve a termékekre vonatkozó engedélyt meg kell adni.6.  A géntechnológiával módosított szervezetek egyedi azonosítóinak kialakítására és hozzárendelésére szolgáló rendszer létrehozásáról szóló, 2004. január 14-i 65/2004/EK bizottsági rendeletben[4] előírtaknak megfelelően minden egyes GMO-hoz (géntechnológiával módosított szervezethez) egyedi azonosítót kell hozzárendelni.7.  Az EFSA által kiadott vélemény alapján úgy tűnik, hogy a MIR604 kukoricát tartalmazó, abból álló vagy abból előállított élelmiszerekre, élelmiszer-összetevőkre és takarmányokra vonatkozóan nincs szükség különleges címkézési előírásokra azokon kívül, amelyeket az 1829/2003/EK rendelet 13. cikkének (1) bekezdése és 25. cikkének (2) bekezdése előír. Annak biztosítására azonban, hogy a termékeket az e határozatban előírt engedélynek megfelelően használják fel, az engedélyre irányuló kérelem tárgyát képező GMO-t tartalmazó vagy abból álló takarmány, illetve az e GMO-t tartalmazó vagy abból álló élelmiszeren és takarmányon kívüli egyéb termékek címkézésének egyértelműen utalnia kell arra, hogy a szóban forgó termékeket nem szabad termesztésre használni.8.  Az EFSA véleménye a forgalomba hozatalra és/vagy a felhasználásra és a kezelésre vonatkozóan hasonlóképpen nem indokolja semmilyen különleges feltétel vagy korlátozás bevezetését, beleértve az élelmiszer vagy takarmány forgalomba hozatalát követő felügyeleti követelményeket is, sem pedig azt, hogy az 1829/2003/EK rendelet 6. cikke (5) bekezdésének e) pontjában, illetve 18. cikke (5) bekezdésének e) pontjában előírtaknak megfelelően a különleges ökológiai rendszerek/környezet és/vagy földrajzi területek védelmére irányulóan különleges feltételeket vezessenek be.9.  A termékek engedélyezésére vonatkozó minden információt be kell jegyezni a géntechnológiával módosított élelmiszerek és takarmányok 1829/2003/EK rendeletben előírt közösségi nyilvántartásába.10.  A géntechnológiával módosított szervezetek nyomonkövethetőségéről és címkézéséről, és a géntechnológiával módosított szervezetekből előállított élelmiszer- és takarmánytermékek nyomonkövethetőségéről, valamint a 2001/18/EK irányelv módosításáról szóló, 2003. szeptember 22-i 1830/2003/EK európai parlamenti és tanácsi rendelet[5] 4. cikkének (6) bekezdése meghatározza a GMO-ból álló vagy azt tartalmazó termékek címkézésére vonatkozó követelményeket.11.  E határozatról a biológiai biztonsággal foglalkozó információs központon keresztül értesíteni kell a Biológiai Sokféleség Egyezmény biológiai biztonságról szóló Cartagena Jegyzőkönyvének szerződő feleit, a géntechnológiával módosított szervezetek országhatárokon történő átviteléről szóló, 2003. július 15-i 1946/2003/EK európai parlamenti és tanácsi rendelet[6] 9. cikkének (1) bekezdésével és 15. cikke (2) bekezdésének c) pontjával összhangban.12.  A kérelmezővel konzultáltak az e határozatban előírt intézkedésekről.13.  Az Élelmiszerlánc- és Állategészségügyi Állandó Bizottság nem nyilvánított véleményt az elnöke által kitűzött határidőn belül,ELFOGADTA EZT A HATÁROZATOT:1. cikk Géntechnológiával módosított szervezet és egyedi azonosítóA 65/2004/EK rendelet értelmében a géntechnológiával módosított MIR604 kukoricát ( Zea mays L.) e határozat melléklete b) pontjának megfelelően a SYN-IR6Ø4-5 egyedi azonosítóval látják el.2. cikkEngedélyezésAz 1829/2003/EK rendelet 4. cikke (2) bekezdésének és 16. cikke (2) bekezdésének alkalmazásában az e határozatban megállapított feltételeknek megfelelően a következő termékeket engedélyezik:a) SYN-IR6Ø4-5 kukoricát tartalmazó, abból álló vagy abból előállított élelmiszerek és élelmiszer-összetevők;b) SYN-IR6Ø4-5 kukoricát tartalmazó, abból álló vagy abból előállított takarmányok;c) SYN-IR6Ø4-5 kukoricát tartalmazó vagy abból álló élelmiszeren és takarmányon kívüli olyan termékek, amelyeket a termesztés kivételével ugyanarra a felhasználásra szánnak, mint bármely más kukoricát.3. cikk Címkézés1. Az 1829/2003/EK rendelet 13. cikkének (1) bekezdésében és 25. cikkének (2) bekezdésében, illetve az 1830/2003/EK rendelet 4. cikkének (6) bekezdésében megállapított címkézési előírások alkalmazásában a „szervezet neve” „kukorica”.2. A címkén, valamint a 2. cikk b) és c) pontjában említett, SYN-IR6Ø4-5 kukoricát tartalmazó vagy abból álló termékeket kísérő dokumentumokon fel kell tüntetni a „nem termesztésre” feliratot.4. cikk A környezeti hatások figyelemmel kísérése1. Az engedély jogosultja köteles gondoskodni a melléklet h) pontjában meghatározott, környezeti hatások megfigyelésére irányuló felügyeleti terv kidolgozásáról és végrehajtásáról.2. Az engedély jogosultja évente jelentést nyújt be a Bizottsághoz a felügyeleti tervben meghatározott tevékenységek végrehajtásáról és eredményeiről.5. cikkKözösségi nyilvántartásAz e határozat mellékletében szereplő információkat be kell jegyezni a géntechnológiával módosított élelmiszereknek és takarmányoknak az 1829/2003/EK rendelet 28. cikkében előírt közösségi nyilvántartásába.6. cikkAz engedély jogosultjaAz engedély jogosultja a Syngenta Seeds S.A.S. (Franciaország), a Syngenta Crop Protecton AG (Svájc) képviseletében.7. cikkÉrvényességE határozat az értesítés napjától számított tíz évig alkalmazandó.8. cikkCímzettE határozat címzettje a Syngenta Seeds S.A.S., Chemin de l'Hobit 12, BP 27 – F-31790 Saint-Sauveur - Franciaország.Kelt Brüsszelben,a Tanács részérőlaz elnökMELLÉKLETa) A kérelmező és az engedély jogosultja:Név: Syngenta Seeds S.A.S.Cím: Chemin de l'Hobit 12, BP 27 – F-31790 Saint-Sauveur – Franciaországa Syngenta Crop Protection AG - Schwarzwaldallee 215 - CH 4058 Bázel – Svájc nevében.b) A termékek megnevezése és meghatározása:(1) SYN-IR6Ø4-5 kukoricát tartalmazó, abból álló vagy abból előállított élelmiszerek és élelmiszer-összetevők;(2) SYN-IR6Ø4-5 kukoricát tartalmazó, abból álló vagy abból előállított takarmányok;(3) SYN-IR6Ø4-5 kukoricát tartalmazó vagy abból álló élelmiszeren és takarmányon kívüli olyan termékek, amelyeket a termesztés kivételével ugyanarra a felhasználásra szánnak, mint bármely más kukoricát.A kérelemben leírt, géntechnológiával módosított SYN-IR6Ø4-5 kukorica módosított Cry3A proteint tartalmaz, mely védelmet biztosít egyes, a Coleoptera rendbe tartozó kártevők ellen ( Diabrotica spp.). A génmódosítás során genetikai markerként pmi gént használtak, mely lehetővé teszi, hogy az átalakított kukoricasejtek kizárólagos szénforrásként mannózt használjanak.c) Címkézés:(1) Az 1829/2003/EK rendelet 13. cikkének (1) bekezdésében és 25. cikkének (2) bekezdésében, illetve az 1830/2003/EK rendelet 4. cikkének (6) bekezdésében megállapított, különleges címkézési előírások alkalmazásában a „szervezet neve” alatt a „kukorica” szót kell feltüntetni.(2) A címkén, valamint az e határozat 2. cikkének b) és c) pontjában említett, SYN-IR6Ø4-5 kukoricát tartalmazó vagy abból álló termékeket kísérő dokumentumokon fel kell tüntetni a „nem termesztésre” feliratot.d) Kimutatási módszer:-  Eseményspecifikus, valós idejű PCR-alapú módszer a SYN-IR6Ø4-5 kukorica mennyiségi kimutatására;-  Magvakon hitelesítette az 1829/2003/EK rendelet alapján létrehozott közösségi referencialaboratórium; a hitelesítési jelentés az alábbi internetcímen olvasható: http://gmo-crl.jrc.ec.europa.eu/statusofdoss.htm;-  Referenciaanyag: ERM®-BF423, amely hozzáférhető az Európai Bizottság Közös Kutatóközpontján (Joint Research Centre, JRC) és az Etalonanyag- és Mérésügyi Intézeten (Institute of Reference Materials and Measurements, IRMM) keresztül, az utóbbi intézet esetében az alábbi internetcímen: http://www.irmm.jrc.be/html/reference_materials_catalogue/index.htm.e) Egyedi azonosító:SYN-IR6Ø4-5f) A Biológiai Sokféleség Egyezmény biológiai biztonságról szóló Cartagena Jegyzőkönyvének II. melléklete szerint előírt információ:Biológiai biztonsággal foglalkozó információs központ, a bejegyzés azonosítószáma: lásd [ értesítéskor töltendő ki ].g) A termékek forgalomba hozatalának, felhasználásának vagy kezelésének feltételei vagy korlátozásai:Nem szükséges.h) Felügyeleti tervA 2001/18/EK irányelv VII. mellékletének megfelelő környezeti hatások megfigyelésére irányuló felügyeleti terv.[Hivatkozás: az interneten közzétett terv ]i) Forgalomba hozatal utáni felügyeleti követelmények az emberi fogyasztásra szánt élelmiszerek felhasználása tekintetébenNem szükséges.Megjegyzés: idővel szükségessé válhat a vonatkozó dokumentumok internetes hivatkozásainak módosítása. Ezeket a módosításokat a géntechnológiával módosított élelmiszerek és takarmányok közösségi nyilvántartásának frissítésével teszik közzé. [pic][pic][pic][pic][pic][pic] [1] HL L 268., 2003.10.18., 1. o.[2] HL L 106., 2001.4.17., 1. o.[3] http://registerofquestions.efsa.europa.eu/roqFrontend/questionLoader?question=EFSA-Q-2005-046[4] HL L 10., 2004.1.16., 5. o.[5] HL L 268., 2003.10.18., 24. o.[6] HL L 287., 2003.11.5., 1. o.


Fontos jogi nyilatkozat

|

52010PC0009

Javaslat: az Európai parlament és a Tanács határozata az Európai Globalizációs Alkalmazkodási Alap igénybevételéről  /* COM/2010/0009 végleges - NLE 2010/0002 */

	[pic] | AZ EURÓPAI BIZOTTSÁG |Brüsszel, 2010.1.22.COM(2010)9 végleges2010/0002 (NLE)Javaslat:AZ EURÓPAI PARLAMENT ÉS A TANÁCS HATÁROZATAaz Európai Globalizációs Alkalmazkodási Alap igénybevételérőlINDOKOLÁSA 2006. május 17-i intézményközi megállapodás[1] a pénzügyi keret vonatkozó fejezeteinek felső korlátain felül évi legfeljebb 500 millió EUR összegű rugalmassági mechanizmus révén lehetővé teszi az Európai Globalizációs Alkalmazkodási Alap (a továbbiakban: EGF) mobilizálását. Az Alapból érkező hozzájárulásokra vonatkozó támogathatósági szabályokat az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendelet[2] tartalmazza. E rendeletet legutóbb az 546/2009/EK rendelet[3] módosította, amely ideiglenesen kiszélesíti az EGF alkalmazási körét és módosítja a támogathatósági kritériumokat. A módosított rendelet a 2009. május 1-je után érkező kérelmekre alkalmazandó.A Bizottság szolgálatai az 1927/2006/EK rendelettel és különösen annak 1., 2., 3., 4., 5. és 6. cikkével összhangban alaposan megvizsgálták a Litvánia által benyújtott kérelmet.EGF/2009/017 LT/Épületek építése kérelem1.  Litvánia 2009. szeptember 23-án nyújtotta be a kérelmet a Bizottsághoz. A kérelmet az 1927/2006/EK rendelet 2. cikkének b) pontjában említett beavatkozási kritérium alapján nyújtotta be, amely szerint legalább 500 főt bocsátanak el kilenchónapos időszak alatt NACE 2 (gazdasági tevékenységek statisztikai osztályozása) ágazatban egy régióban vagy két, egymással határos régióban NUTS (a statisztikai célú területi egységek nómenklatúrája) II szinten. A kérelmet a rendelet 5. cikkében említett 10 hetes határidőn belül nyújtották be.2.  A kérelem összesen 1 612 fő elbocsátását érinti, 128, a NACE REV 2 szint 41. ágazatba („épületek építése”) sorolt vállalatnál. Az elbocsátottak közül 806 fő EGF-támogatására nyújtották be a kérelmet.3.  Az értékelés részletei megtalálhatók a Bizottság által elfogadott közleményben[4].A fenti közlemény következtetései alapján a Bizottság javasolja a Litvánia által benyújtott, az építőiparban történt elbocsátásokat érintő EGF/2009/017 LT/Épületek építése kérelem elfogadását, mivel bizonyítékot szolgáltattak, hogy ezek az elbocsátások közvetlen kapcsolatban állnak a globális pénzügyi és gazdasági válsággal. A Bizottság támogatható személyre szabott intézkedésekből álló összehangolt intézkedéscsomagra tett javaslatot, amelyen belül az EGF-ből igényelt hozzájárulás 1 118 893 EUR összeget tesz ki (lásd a következő oldalon).FinanszírozásAz EGF számára rendelkezésre álló teljes éves összeg 500 millió EUR.2010-ben korábbi kérelmekre már igénybe vettek 7 119 592 EUR-t, így a rendelkezésre álló összeg 492 880 408 EUR. A Bizottság által az Alapból történő allokációra tett javaslat a Litvánia által szolgáltatott információn alapszik.A Litvánia által az Alapból folyósítandó támogatásra benyújtott, az építőipari ágazatra vonatkozó kérelmek alapján a személyre szabott szolgáltatások finanszírozandó csomagjaihoz történő EGF-hozzájárulás teljes összege 1 118 893 EUR, az összköltség 65 %-a.Figyelembe véve az Alapból folyósítható hozzájárulásnak az 1927/2006/EK rendelet 10. cikkével összhangban meghatározott maximális összegét, továbbá az előirányzatok átcsoportosításához megállapított mozgásteret, a Bizottság javaslatot tesz a fent említett teljes összeg folyósítására az EGF-ből; az összeg a pénzügyi keret 1a. fejezetében különítendő el.E kért támogatási összeg lehetővé teszi, hogy – az 1927/2006/EK rendelet 12. cikkének (6) bekezdésében szereplő előírással összhangban – 2010 utolsó négy hónapjában az EGF-re elkülönített éves maximális összeg több mint 25 %-a továbbra is rendelkezésre álljon támogatások kifizetésére.Az Alapból történő forrásallokációra tett javaslat révén a Bizottság a 2006. május 17-i intézményközi megállapodás 28. pontjával összhangban kezdeményezi az egyszerűsített háromoldalú eljárást, hogy biztosítsa a költségvetési hatóság két ágának egyetértését az Alap igénybevételének szükségességét és az igényelt összegeket illetően. A Bizottság felkéri a költségvetési hatóság két ága közül azt, amelyik a megfelelő politikai szinten előbb jut egyetértésre az igénybevételre irányuló javaslattervezet ügyében, hogy szándékáról értesítse a másik ágat és a Bizottságot.A költségvetési hatóság bármelyik ágának elutasító véleménye esetén hivatalos háromoldalú egyeztetést kell kezdeményezni.A Bizottság a 2010. évi költségvetés kötelezettségvállalási és kifizetési előirányzataiba irányuló külön átcsoportosítási kérelmet nyújt be a 2006. május 17-i intézményközi megállapodás 28. pontjának megfelelően.2010/0002 (NLE)Javaslat:AZ EURÓPAI PARLAMENT ÉS A TANÁCS HATÁROZATAaz Európai Globalizációs Alkalmazkodási Alap igénybevételérőlAZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Unió működéséről szóló szerződésre,tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra[5] és különösen annak 28. pontjára,tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre[6] és különösen annak 12. cikkének (3) bekezdésére,tekintettel az Európai Bizottság javaslatára[7],mivel:(1) Az Európai Unió létrehozta az Európai Globalizációs Alkalmazkodási Alapot (EGF), hogy kiegészítő támogatást nyújtson a világkereskedelemben bekövetkezett fő strukturális változások következményei által sújtott munkavállalóknak a munkaerőpiacba történő ismételt beilleszkedéshez.(2) A 2009. május 1-je után benyújtott kérelmek tekintetében az EGF hatálya kibővült az olyan munkavállalók támogatásával, akik a pénzügyi és gazdasági világválság miatt veszítették el állásukat.(3) A 2006. május 17-i intézményközi megállapodás az EGF igénybevételét évi 500 millió EUR felső korlátig engedélyezi.(4) Litvánia az építőipari ágazatban történt elbocsátásokra tekintettel 2009. szeptember 23-án az EGF mobilizálására irányuló kérelmet nyújtott be. A kérelem eleget tesz az 1927/2006/EK rendelet 10. cikkében lefektetett, a pénzügyi hozzájárulás meghatározásához kapcsolódó követelményeknek, ezért a Bizottság 1 118 893 EUR felhasználását javasolja.(5) Az EGF-et tehát a Litvánia által benyújtott kérelemre történő pénzügyi támogatás folyósítása érdekében mobilizálni kell,ELFOGADTA EZT A HATÁROZATOT:1. cikkAz Európai Unió 2010. évi általános költségvetésének keretein belül mobilizálni kell az Európai Globalizációs Alkalmazkodási Alapot (EGF), hogy a 1 118 893 EUR összeg kötelezettségvállalási és kifizetési előirányzatokban rendelkezésre álljon.2. cikkEz a határozat az Európai Unió Hivatalos Lapjában történő kihirdetését követő […] napon lép hatályba.Kelt Brüsszelben,az Európai Parlament részéről a Tanács részérőlaz elnök az elnök [1] HL C 139., 2006.6.14., 1. o.[2] HL L 406., 2006.12.30., 1. o.[3] HL L 167., 2009.6.29., 26. o.[4] SEC(2010) 21, 2010.1.18.[5] HL C 139., 2006.6.14., 1. o.[6] HL L 406., 2006.12.30., 1. o.[7] HL C […], […], […]. o.


Fontos jogi nyilatkozat

|

52009PC0516

Javaslat: az Európai parlament és a Tanács határozata az egyes élő állatoknak és azok friss húsának a Közösségbe történő behozatalára feljogosított harmadik országok vagy harmadik országok részei jegyzékének megállapításáról, valamint az állat- és közegészségügyi feltételek és a szükséges állatorvosi bizonyítványok meghatározásáról szóló 79/542/EGK tanácsi határozat hatályon kívül helyezéséről  /* COM/2009/0516 végleges - COD 2009/0146 */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 2009.10.7.COM(2009) 516 végleges2009/0146 (COD)Javaslat:AZ EURÓPAI PARLAMENT ÉS A TANÁCS HATÁROZATAaz egyes élő állatoknak és azok friss húsának a Közösségbe történő behozatalára feljogosított harmadik országok vagy harmadik országok részei jegyzékének megállapításáról, valamint az állat- és közegészségügyi feltételek és a szükséges állatorvosi bizonyítványok meghatározásáról szóló 79/542/EGK tanácsi határozat hatályon kívül helyezésérőlINDOKOLÁSEz az európai parlamenti és tanácsi határozatra irányuló javaslattervezet hatályon kívül helyezi a Tanács az egyes élő állatoknak és azok friss húsának a Közösségbe történő behozatalára feljogosított harmadik országok vagy harmadik országok részei jegyzékének megállapításáról, valamint az állat- és közegészségügyi feltételek és a szükséges állatorvosi bizonyítványok meghatározásáról szóló 1976. december 21-i 79/542/EGK határozatát[1].A 79/542/EGK határozat megállapítja a bizonyos élő állatok és lófélék Közösségbe történő behozatalára és ezen állatok és lófélék friss húsa – kivéve az előkészített húsok – behozatalára vonatkozó állategészségügyi feltételeket.A szabályozási keret e területen történt alapvető változásai következtében illetve az egyértelműség és a jogbiztonság érdekében a 79/542/EGK határozat minden rendelkezését előírja a […]-i XX/2010/EK bizottsági rendelet[2], amely megállapítja az egyes élő állatoknak és a friss húsnak a Közösségbe történő behozatalára feljogosított harmadik országok vagy harmadik országok részei jegyzékét, valamint az állategészségügyi feltételekre és az állatorvosi bizonyítványokra vonatkozó követelményeket.Attól az időponttól kezdve, amikor a fenti rendelet hatályba lép, a 79/542/EGK tanácsi határozat elévül és a továbbiakban nem alkalmazandó.A közösségi jogszabályok egyértelműsége és átláthatósága érdekében a 79/542/EGK határozatot az említett időpontban kifejezetten hatályon kívül kell helyezni.2009/0146 (COD)Javaslat:AZ EURÓPAI PARLAMENT ÉS A TANÁCS HATÁROZATAaz egyes élő állatoknak és azok friss húsának a Közösségbe történő behozatalára feljogosított harmadik országok vagy harmadik országok részei jegyzékének megállapításáról, valamint az állat- és közegészségügyi feltételek és a szükséges állatorvosi bizonyítványok meghatározásáról szóló 79/542/EGK tanácsi határozat hatályon kívül helyezésérőlAZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 37. cikkére és 152. cikke (4) bekezdésének b) pontjára,tekintettel a Bizottság javaslatára[3],tekintettel az Európai Gazdasági és Szociális Bizottság véleményére[4],tekintettel a Régiók Bizottságának véleményére[5],a Szerződés 251. cikkében megállapított eljárásnak megfelelően[6],mivel:(1) A szarvasmarha-, juh- és kecskefélék, valamint a sertések, a friss hús és a húsipari termékek harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelv[7] előírta azon országok vagy országrészek jegyzékének összeállítását, amelyekből a tagállamok engedélyezik egyes élő állatoknak és egyes állatok friss húsának a behozatalát.(2) Ennek megfelelően elfogadták az egyes élő állatoknak és azok friss húsának a Közösségbe történő behozatalára feljogosított harmadik országok vagy harmadik országok részei jegyzékének megállapításáról, valamint az állat- és közegészségügyi feltételek és a szükséges állatorvosi bizonyítványok meghatározásáról szóló, 1976. december 21-i 79/542/EGK tanácsi határozatot[8] . Ez a határozat megállapítja az élő állatok — kivéve a lófélék — Közösségbe történő behozatalára és ezen állatok — beleértve a lóféléket — friss húsa és az azokból készült húsipari termékek — kivéve az előkészített húsok— behozatalára vonatkozó egészségügyi feltételeket. A határozat I. és II. melléklete szintén tartalmaz jegyzékeket azon harmadik országokról vagy azok részeiről, amelyekből egyes élő állatok és azok friss húsa a Közösségbe importálható, valamint állat-egészségügyi bizonyítványok mintáit.(3) A fenti határozat elfogadása óta számos új állat- és közegészségügyi követelményt állapítottak meg más közösségi jogszabályok, köztük a Tanács 2002. december 16-i 2002/99/EK irányelve[9] az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról, a Tanács 2004. április 26-i 2004/68/EK irányelve[10] az egyes élő patás állatok Közösségbe történő behozatalára, valamint a Közösségen történő átszállítására vonatkozó állat-egészségügyi szabályok megállapításáról, az Európai Parlament és a Tanács 2004. április 29-i 852/2004/EK rendelete[11] az élelmiszer-higiéniáról, az Európai Parlament és a Tanács 2004. április 29-i 853/2004/EK rendelete[12] az állati eredetű élelmiszerek különleges higiéniai szabályainak megállapításáról, az Európai Parlament és a Tanács 2004. április 29-i 854/2004/EK rendelete[13] az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról, valamint az Európai Parlament és a Tanács 2004. április 29-i 882/2004/EK rendelete[14] a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről.(4) A fenti közösségi jogi aktusok új szabályozási keretet alkotnak a területen, illetve a 2004/68/EK irányelv pedig hatályon kívül is helyzete a 72/462/EGK irányelvet.(5) A 2004/68/EK irányelv 20. cikke előírja, hogy a 72/462/EEK irányelv alapján az élő állatok, hús és húsipari készítmények behozataláról elfogadott határozatoknak, többek között a 79/542/EGK határozatnak megfelelően megállapított végrehajtási szabályok mindaddig hatályban maradnak amíg azokat fel nem váltják az új szabályozási keret alapján elfogadott intézkedések.(6) Ezen kívül az emberi fogyasztásra szánt egyes állati eredetű termékek előállítására és forgalomba hozatalára vonatkozó élelmiszer-higiéniai és állat-egészségügyi feltételekről szóló egyes irányelvek hatályon kívül helyezéséről szóló, 2004. április 21-i 2004/41/EK európai parlamenti és tanácsi irányelv[15] 4. cikkének (3) bekezdése előírja, hogy a szükséges rendelkezések 852/2004/EK, 853/2004/EK, 854/2004/EK vagy a 2002/99/EK irányelv alapján történő elfogadásáig a 72/462/EGK irányelv alapján elfogadott végrehajtási rendelkezéseket kell továbbra is alkalmazni.(7) Az egyes élő állatok és friss hús Közösségbe történő behozatalára feljogosított harmadik országok, területek vagy ezek részei jegyzékének, valamint az állatorvosi bizonyítványokra vonatkozó követelményeknek a megállapításáról szóló, […]-i XX/2010/EK bizottsági rendelet[16] [17] az új szabályozási keretnek megfelelő állatorvosi bizonyítványokra vonatkozó követelményeket és egyéb rendelkezéseket tartalmaz, amelyek a 79/542/EGK határozatban megállapítottak helyébe lépnek. Attól az időponttól kezdve, amikor a fenti rendelet hatályba lép, a 79/542/EGK tanácsi határozat tehát elévül és a továbbiakban nem alkalmazandó.(8) A közösségi jogszabályok egyértelműsége és átláthatósága érdekében a 79/542/EGK határozatot az említett időpontban kifejezetten hatályon kívül kell helyezni,ELFOGADTA EZT A HATÁROZATOT:1. cikkA 79/542/EGK határozat […]-án/-én hatályát veszti. [Az egyes élő állatok és friss hús Közösségbe történő behozatalára feljogosított harmadik országok, területek vagy ezek részei jegyzékének, valamint az állatorvosi bizonyítványokra vonatkozó követelményeknek a megállapításáról szóló, […]-i XX/2010/EK bizottsági rendelet[18] közzétételének dátumát követő 20. napot kell beírni – az EK-Szerződés 254. cikke szerint. Biztosítani kell, hogy a rendelet hatálybalépésének napjával az említett határozat hatályát veszítse.]A hatályon kívül helyezett határozatra vonatkozó hivatkozásokat az egyes élő állatok és friss hús Közösségbe történő behozatalára feljogosított harmadik országok, területek vagy ezek részei jegyzékének, valamint az állatorvosi bizonyítványokra vonatkozó követelményeknek a megállapításáról szóló, […]-i XX/2010/EK bizottsági rendeletére[19] vonatkozó hivatkozásként kell értelmezni.2. cikkEnnek a határozatnak a tagállamok a címzettjei.Kelt Brüsszelben,az Európai Parlament részéről a Tanács részérőlaz elnök az elnök [1] HL L 146., 1979.6.14., 15. o.[2] A Bizottság előreláthatóan 2010 januárjában fogadja el az egyes élő állatok és friss hús Közösségbe történő behozatalára feljogosított harmadik országok, területek vagy ezek részei jegyzékének, valamint az állatorvosi bizonyítványokra vonatkozó követelményeknek a megállapításáról szóló, […]-i XX/2010/EK bizottsági rendeletet (SANCO/4787/2009).[3] HL C […], […], […]. o.[4] HL C […], […], […]. o.[5] HL C […], […], […]. o.[6] HL C […], […], […]. o.[7] HL L 302., 1972.12.31., 28. o.[8] HL L 146., 1979.6.14., 15. o.[9] HL L 18., 2003.1.23., 11. o.[10] HL L 139., 2004.4.30., 321. o.[11] HL L 139., 2004.4.30., 1. o.[12] HL L 139., 2004.4.30., 55. o.[13] HL L 139., 2004.4.30., 206. o.[14] HL L 165., 2004.4.30., 1. o.[15] HL L 157., 2004.4.30., 33. o.[16] HL L […], […], […] o.[17] A Bizottság előreláthatóan 2010 januárjában fogadja el az egyes élő állatok és friss hús Közösségbe történő behozatalára feljogosított harmadik országok, területek vagy ezek részei jegyzékének, valamint az állatorvosi bizonyítványokra vonatkozó követelményeknek a megállapításáról szóló, […]-i XX/2010/EK bizottsági rendeletet (SANCO/4787/2009).[18] A Bizottság előreláthatóan 2010 januárjában fogadja el az egyes élő állatok és friss hús Közösségbe történő behozatalára feljogosított harmadik országok, területek vagy ezek részei jegyzékének, valamint az állatorvosi bizonyítványokra vonatkozó követelményeknek a megállapításáról szóló, […]-i XX/2010/EK bizottsági rendeletet (SANCO/4787/2009).[19] A Bizottság előreláthatóan 2010 januárjában fogadja el az egyes élő állatok és friss hús Közösségbe történő behozatalára feljogosított harmadik országok, területek vagy ezek részei jegyzékének, valamint az állatorvosi bizonyítványokra vonatkozó követelményeknek a megállapításáról szóló, […]-i XX/2010/EK bizottsági rendeletet (SANCO/4787/2009).